Na temelju članka 127. i članka 165.st.2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 05/12, 16/12, 86/12, 126/12. i 94/13.) i članka 90. Statuta Trgovačko-ugostiteljske škole, Karlovac, a u skladu s Odlukom Školskog odbora od 21.5.2014. godine, Školski odbor Trgovačko-ugostiteljske škole, Karlovac, raspisuje

N A T J E Č A J

za izbor i imenovanje ravnatelja/ice Škole

Za ravnatelja/icu može biti imenovana osoba koja:

- ima visoku stručnu spremu,

- ispunjava uvjete za nastavnika ili stručnog suradnika srednje škole i ima potrebno pedagoško-psihološko obrazovanje,

- ima najmanje pet (5) godina radnog iskustva u odgojno-obrazovnom radu u osnovnoj ili srednjoj školi.

Uz prijavu na natječaj kandidati su dužni priložiti u izvorniku ili ovjerenoj preslici slijedeću dokumentaciju:

* životopis,
* domovnicu,
* dokaz o stečenoj visokoj stručnoj spremi (diploma),
* dokaz o stečenim pedagoškim kompetencijama (za osobe koje su bile dužne steći pedagoško-psihološko obrazovanje),
* dokaz o položenom stručnom ispitu ili da je osoba oslobođena polaganja stručnog ispita,
* dokaz o radnom iskustvu na odgojno-obrazovnim poslovima (potvrda škole),
* uvjerenje da protiv osobe nije pokrenut i ne vodi se kazneni postupak glede zapreke za zasnivanje radnog odnosa prema članku 106. Zakona o odgoju i obrazovanju u osnovnoj i srednjoj školi (ne starije od 6 mjeseci)

Ravnatelj/ica se imenuje na vrijeme od 5 godina.

Prijave s potrebnom dokumentacijom u izvorniku ili ovjerenom preslikom dostaviti na adresu škole: Trgovačko-ugostiteljska škola, 47000 Karlovac, Radićeva 8 i 10, s naznakom „Natječaj za ravnatelja/icu – ne otvarati“ u roku 8 dana od dana objave natječaja.

Nepotpune i nepravodobne dostavljene prijave neće se razmatrati.

O rezultatu natječaja kandidati će biti obaviješteni u roku od 45 dana od isteka roka za podnošenje prijave.